**ΕΠΙΣΚΕΠΤΗΣ ΑΝΗΛΙΚΟΣ**

**ΕΓΓΡΑΦΗ ΚΑΙ ΠΡΩΤΗ ΑΔΕΙΑ ΠΡΟΣΩΡΙΝΗΣ ΔΙΑΜΟΝΗΣ**

**ΑΝΑΝΕΩΣΗ ΑΔΕΙΑΣ ΠΡΟΣΩΡΙΝΗΣ ΔΙΑΜΟΝΗΣ**

***Αφορά ανήλικους υπηκόους τρίτων χωρών των οποίων οι γονείς / κηδεμόνες διαμένουν νόμιμα στη Δημοκρατία ως επισκέπτες.***

|  | **ΕΓΓΡΑΦΟ** |
| --- | --- |
|  |  |  |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** |
|  | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον τρεις (3) μήνες πέραν της αιτούμενης διάρκειας διαμονής. |
|  | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία και η θεώρηση εισόδου (όπου εφαρμόζεται). |
|  | Πρωτότυπα αποτελέσματα ιατρικών αναλύσεων αίματος που να αποδεικνύουν ότι τα μέλη οικογένειας του συντηρούντος δεν πάσχουν από ηπατίτιδα Β και Γ, HIV, σύφιλη, καθώς και ακτινογραφία θώρακος για φυματίωση, από τη χώρα προέλευσης. Για τα παιδιά κάτω των 15 ετών δεν απαιτείται ιατρική εξέταση (X-ray) για Φυματίωση αλλά δερμοαντίδραση Mantoux. Για παιδιά που είναι κάτω των 6 ετών, δεν απαιτούνται ιατρικές εξετάσεις. |
|  | Πρωτότυπη εγγυητική επιστολή τραπεζικού ιδρύματος, **δεκαετούς διάρκειας**, για κάλυψη πιθανών εξόδων επαναπατρισμού από τον τραπεζικό λογαριασμό του συντηρούντος απευθείας ανιόντα ή του/της συζύγου αυτού στη Δημοκρατία, επ’ ονόματι του ανηλίκου.Στην ανανέωση προσκομίζεται αντίγραφο. |
|  | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α). |
|  | Αντίγραφο τίτλου ιδιοκτησίας /αγοραπωλητήριου εγγράφου κατατεθειμένου στο κτηματολόγιο ή του χαρτοσημασμένου ενοικιαστήριου εγγράφου καταλύματος, επ’ ονόματι του συντηρούντος.  |
|  | Αναλυτική κατάσταση κίνησης τραπεζικού λογαριασμού του συντηρούντος απευθείας ανιόντα ή του / της συζύγου, των τελευταίων 12 μηνών όταν πρόκειται για ανανέωση ή από την ημερομηνία ανοίγματος του λογαριασμού όταν πρόκειται για πρώτη άδεια, όπου παρουσιάζονται τα εμβάσματα εξωτερικού επ’ ονόματι του συντηρούντος τα οποία συνολικά δεν θα πρέπει να είναι λιγότερα από €2.000 μηνιαίως ή €24.000 ανά έτος για ένα άτομο. Το ποσό αυτό αυξάνεται κατά 20% για τον/την σύζυγο και κατά 15% για κάθε τέκνο. Για σκοπούς υπολογισμού του ποσού, δεν θα λαμβάνονται υπ’ όψιν τα εμβάσματα προς το εξωτερικό ή σε τρίτα πρόσωπα. Κατά την πρώτη άδεια γίνεται δεκτό και έμβασμα ή κατάθεση μετρητών του συντηρούντος τουλάχιστον €10.000. Σε περίπτωση κατάθεσης μετρητών να παρουσιάζεται η Δήλωση μετρητών στο τελωνείο (cash declaration).Σημειώνεται ότι κατά την υποβολή της αίτησης για ανανέωση της άδειας επισκέπτη, θα πρέπει, σε κάθε περίπτωση, το υπόλοιπο στο λογαριασμό να μην είναι λιγότερο των €6.000, το οποίο αντιστοιχεί σε εισοδήματα τριών μηνών, ανεξαρτήτως του μεγέθους της οικογένειας. Για σκοπούς υπολογισμού των επαρκών πόρων, η κατάσταση κίνησης του τραπεζικού λογαριασμού θα συνοδεύεται από:(α) υπεύθυνη δήλωση του συντηρούντος για τον αριθμό των μελών της οικογένειάς του τα οποία θα συντηρεί στην Δημοκρατία και (β) συνοπτική κατάσταση εισοδημάτων. |
|  | Υπεύθυνη Δήλωση ανάληψης ευθύνης εξόδων και φιλοξενίας από τον απευθείας ανιόντα ή τον/την σύζυγο του/της. |
|  | Αντίγραφο του επικυρωμένου / πιστοποιημένου πιστοποιητικού γάμου γονέων, το οποίο να είναι μεταφρασμένο στην ελληνική ή αγγλική γλώσσα (όπου εφαρμόζεται).  |
|  | Πρωτότυπο πιστοποιητικό γεννήσεως του αλλοδαπού, δεόντως επικυρωμένο/πιστοποιημένο και μεταφρασμένο στην ελληνική ή αγγλική γλώσσα. Κατά την πρώτη άδεια προσκομίζεται το πρωτότυπο έγγραφο μαζί με το αντίγραφο. Κατά την ανανέωση προσκομίζεται το αντίγραφο των επικυρωμένων / πιστοποιημένων εγγράφων.  |
|  | Αντίγραφο απόφασης δικαστηρίου (δεόντως επικυρωμένο και μεταφρασμένο στα ελληνικά ή αγγλικά) για αποκλειστική γονική μέριμνα/κηδεμονία ή ένορκη συγκατάθεση του άλλου γονέα για διαμονή των ανήλικων τέκνων στη Δημοκρατία για την προτεινόμενη διάρκεια διαμονής, εάν ο άλλος γονέας βρισκόταν στην Δημοκρατία και αναχώρησε, ή πιστοποιημένη βεβαίωση από την Πρεσβεία/Προξενείο της Δημοκρατίας στο εξωτερικό, εάν ο άλλος γονέας βρίσκεται στο εξωτερικό (όπου εφαρμόζεται). |
|  | Αντίγραφο βεβαίωσης φοίτησης ή εγγραφής σε εκπαιδευτικό ίδρυμα στη Δημοκρατία (εφαρμόζεται μόνο σε μαθητές). |